‘ซุปเปอร์ริช’ยอมรับ ธปท.สั่งสอบเงินนอก
&nbsp;
20 ส.ค. 2554

โพสต์ทูเดย์ — “ซุปเปอร์ ริช” รับ ธปท. ขอความร่วมมือแจ้งธุรกรรมแลกเปลี่ยนเงินเป็นพิเศษ 
นายสุกิจ สุสมากุลวงศ์ ผู้จัดการบริษัท ซุปเปอร์ ริช (ไทยแลนด์) ยอมรับว่า ในช่วงนี้ธนาคารแห่งประเทศไทย (ธปท.) ได้ขอความร่วมมือให้รายงานธุรกรรมแลกเปลี่ยนเงินตราต่างประเทศที่มีวงเงินสูงๆ เป็นกรณีพิเศษ
“ปกติถ้านำเงินตราต่างประเทศมาซื้อขายเกิน 1 หมื่นเหรียญสหรัฐขึ้นไปจึงค่อยรายงาน แต่ช่วงนี้ ธปท.ขอความร่วมมือมาให้ช่วยดูเป็นพิเศษ ทำให้เรารายงานละเอียดขึ้น หรือถ้าเห็นว่าผิดปกติ เช่น มีคนต้องสงสัยแต่งตัวแปลกๆ ถือเงินตราต่างประเทศมาแลก 1,000 เหรียญสหรัฐขึ้นไปก็จะรายงานเลย” นายสุกิจ กล่าว
นายสุกิจ กล่าวยืนยันว่า บริษัทไม่ได้ถูก ธปท. เข้ามาตรวจสอบเป็นกรณีพิเศษแต่อย่างใด แต่จะเป็นบริษัทอื่นที่มีพฤติกรรมเช่นข่าวหรือไม่ หรือเป็นบริษัทไหนไม่รู้
ผู้จัดการบริษัท ซุปเปอร์ ริช ยืนยันว่า บริษัทไม่เคยทำธุรกรรมที่เกี่ยวข้องกับโพยก๊วนหรือการจ่ายเงินตามตั๋วเงินให้เครือข่ายการเมืองหรือกลุ่มผู้ชุมนุมเสื้อแดง
ปัจจุบันบริษัทมีธุรกรรมอัตราแลกเปลี่ยนต่อเดือนเฉลี่ย 8590 ล้านบาท จากปกติ 70 ล้านบาทนายสุกิจ เปิดเผยว่า บริษัทคงไม่มีเวลาไปทำธุรกรรมในลักษณะที่ข่าวระบุแน่นอน เพราะแค่รับแลกเงินตราต่างประเทศในแต่ละวันก็ยุ่งแล้ว ยิ่งช่วงนี้ปิดเทอม ยอดการซื้อขายเฉลี่ยในแต่ละเดือนก็เพิ่มขึ้น ปกติมีประมาณ 70 ล้านบาทต่อเดือน แต่ช่วงนี้ที่ผู้ปกครองพาเด็กไปเที่ยวเมืองนอก หรือในช่วงเทศการที่คนไปต่างประเทศเยอะจะเพิ่มเป็น 8590 ล้านบาท/เดือนนายสุกิจ เปิดเผยว่า ในช่วงที่ผ่านมาธปท.มีการตรวจสอบการทำธุรกรรมบริษัทในระดับปกติ คือ มาดูว่าการซื้อขายเงินต่างประเทศเกินที่ธปท.กำหนดหรือไม่ เช่น การขายเงินตราต่างประเทศให้บุคคลธรรมดาต้องไม่เกิน 5,000 เหรียญสหรัฐหรือเทียบเท่า/ราย แต่ฝั่งซื้อเงินตราต่างประเทศเข้ามาจะไม่กำหนด แต่ยอดเงินตราต่างประเทศคงเหลือในแต่ละวัน 80% ต้องขายให้กับธนาคารพาณิชย์ เก็บส่วนที่เหลือในแต่ละวันไว้ได้ไม่เกิน 20% เท่านั้น ซึ่งบริษัทก็ดำเนินการตามระเบียบมาตลอด 
“เราไม่เคยทำผิดระเบียบธปท. และไม่ได้นำเงินตราต่างประเทศจากแหล่งอื่นๆ แต่เงินตราต่งประเทศที่เรานำมาหนมเวียนซื้อขายก็มาจากฐานลูกค้าของบริษัท เราะฐานลูกค้าเราเยอะ เพราะเราห้เรสดี ส่วนต่างซื้อขายห่างกันเพียง 5 สตางค์เอง เราเลยมีลูกค้ามาก ไม่จำเป็นต้องไปทำธุรกรรมอย่างข่าวระบุแน่นอน” นายสุกิจกล่าว